[{"text_idx": "#000002", "text": "DIOLCH i gymorth gan Lywodraeth Cymru, mae cwmni Crossflow yn Baglan ar flaen y gad ar o\u0302l datblygu mast ffonau symudol newydd sy\u2019n defnyddio pw\u0302er o dyrbin gwynt arloesol. Mae ganddo\u2019r potensial i helpu i gyflawni targed sero net uchelgeisiol Cymru a chyflwyno cysylltedd telathrebu i fannau gwledig lle mae diffyg signal."}, {"text_idx": "#000003", "text": "Hwn yw\u2019r prosiect arloesol diweddaraf y mae cyllid o raglen SMART Llywodraeth Cymru, a ariannwyd gan yr Undeb Ewropeaidd, wedi\u2019i gefnogi."}, {"text_idx": "#000004", "text": "Mae prosiect Crossflow yn enghraifft berffaith o\u2019r ffordd gyfannol mae\u2019r cymorth hwn yn gweithio:"}, {"text_idx": "#000005", "text": "gwnaeth arbenigwr arloesi o Lywodraeth Cymru feithrin perthynas un i un a\u0302\u2019r cwmni. Gwnaethant gydweithio ar y cyd i lunio ceisiadau am grantiau gwerth bron \u00a31 miliwn drwy rowndiau cyllido ymchwil a datblygu SMART Cymru amrywiol;"}, {"text_idx": "#000008", "text": "gan ddechrau gydag arddangoswr yn Sir Benfro, mae Crossflow bellach eisiau darparu signalau ffo\u0302n symudol i gymunedau ledled Cymru gan ddefnyddio ynni cynaliadwy, gla\u0302n, ac mae ganddo gynlluniau i werthu\u2019r dechnoleg yn fyd-eang."}, {"text_idx": "#000009", "text": "Yn o\u0302l arolwg a gynhaliwyd o bron traean o\u2019r 486 o gwmni\u0308au a gefnogwyd gan SMART hyd at 2021, cafodd cyfanswm o 3,000 o swyddi newydd eu creu \u2013 tuag 19 o swyddi fesul busnes \u2013 gyda thwf cyfartalog mewn trosiant o \u00a33.8 miliwn fesul busnes. Mae\u2019r ffigurau hyn yn tyfu o hyd wrth i\u2019r effeithiau buddiol o ganlyniad i arloesi barhau o fewn busnesau."}, {"text_idx": "#000010", "text": "Rhwng 2015 a 2020, gwnaeth buddsoddiad gwerth \u00a373 miliwn gan Lywodraeth Cymru a\u2019r UE mewn rhaglenni SMART ddenu \u00a3287 miliwn o\u2019r sector preifat, gan gefnogi mwy na 1,450 o brosiectau ymchwil a datblygu newydd."}, {"text_idx": "#000012", "text": "\u201cDiolch i raglenni arloesi a ariannwyd gan yr UE, mae busnesau ledled Cymru wedi gallu datblygu eu syniadau newydd amlinellol a chyflwyno nwyddau a gwasanaethau newydd, arloesol a dynamig. Mae eu harloesi, gyda chefnogaeth Llywodraeth Cymru, yn helpu i greu miloedd o swyddi newydd mewn cymunedau ledled y wlad."}, {"text_idx": "#000015", "text": "Ond mae\u2019r ffaith bod cyllid yr UE wedi dod i ben yn golygu y bydd gan Lywodraeth Cymru fwlch gwerth \u00a31.1 biliwn yn ei chyllideb rhwng nawr a 2025, sy\u2019n bygwth maint a chyrhaeddiad y cymorth hwn ar gyfer maes ymchwil a datblygu."}, {"text_idx": "#000016", "text": "Yn sgil hyn, mae\u2019r Gweinidog yn galw ar i Lywodraeth y DU gyflawni ei haddewid, ar fyrder, i gynyddu\u2019r lefel o fuddsoddiad cyhoeddus ym maes ymchwil a datblygu y tu allan i dde-ddwyrain Lloegr gan 40% o leiaf erbyn 2030, a sicrhau bod pob rhan o\u2019r DU yn cyrraedd ei tharged buddsoddi o ran ymchwil a datblygu o 2.4% o\u2019r cynnyrch domestig gros erbyn 2027."}, {"text_idx": "#000017", "text": "Nid oes gan brifysgolion a busnesau yng Nghymru fynediad i gynlluniau eraill a ariennir gan yr UE ychwaith, megis rhaglen Horizon a Rhaglenni Cydweithredu Tiriogaethol Ewropeaidd, sy\u2019n golygu bod llai o gyllid o lawer ar gael ar gyfer prosiectau arloesi. Yn ystod rownd olaf cyllid yr UE (2014\u201320), cafodd mwy na \u00a3500 miliwn ei fuddsoddi ym maes ymchwil ac arloesi, gan gynnwys \u00a369 miliwn ar gyfer y rhaglen SMART."}, {"text_idx": "#000018", "text": "Gwnaeth busnesau yng Nghymru a gefnogwyd drwy raglenni SMART yn flaenorol ddenu buddsoddiad gwerth \u00a39.2 miliwn gan Horizon 2020, sef rhaglen ymchwil ac arloesi fwyaf blaenllaw yr UE, a\u2019u galluogodd i gydweithio mewn prosiectau rhyngwladol a oedd ar flaen y gad."}, {"text_idx": "#000019", "text": "Rhwng 2014 a 2020, sicrhaodd Cymru gyllid gwerth \u20ac150 miliwn o raglen Horizon 2020, a chymerodd ran mewn prosiectau gwerth mwy na \u20ac2 biliwn gyda mwy na 6,000 o bartneriaid ar draws ystod eang o bynciau, o safonau diogelwch rhyngwladol ar gyfer nanodechnoleg ar helmedi, i ddatblygu cynhyrchion o wastraff amaethyddol."}, {"text_idx": "#000020", "text": "Yn dilyn y DU yn gadael yr UE, mae\u2019n ansicr a fydd Cymru\u2019n cymryd rhan mewn rhaglenni dilynol."}, {"text_idx": "#000021", "text": "Mae Llywodraeth Cymru wedi lansio ymgynghoriad ar ei Strategaeth Arloesi draws-lywodraethol newydd i Gymru, sy\u2019n nodi sut mae Llywodraeth Cymru, gan weithio gyda\u2019i phartneriaid, yn anelu at ddatblygu diwylliant arloesi bywiog mewn Cymru sy\u2019n gryfach, decach a gwyrddach. Gallwch ddweud eich dweud drwy fynd i Strategaeth arloesi i Gymru."}, {"text_idx": "#000022", "text": "\u201cRydyn ni eisiau gweld rhagor o gwmni\u0308au o Gymru yn ffynnu drwy arloesi, ond mae cyllid yr UE wedi bod yn hanfodol bwysig o ran cefnogi prosiectau."}, {"text_idx": "#000023", "text": "I bob pwrpas, mae dull presennol Llywodraeth y DU yn cymryd \u00a31.1 biliwn o\u2019r arian a fu yng nghyllideb Llywodraeth Cymru yn flaenorol, yn gwneud i gynghorau gystadlu am gyfran ohono, ac yn ei gyflwyno fel tystiolaeth o godi\u2019r gwastad yng Nghymru. Nid codi\u2019r gwastad mo hynny, ond gostwng y gwastad."}, {"text_idx": "#000025", "text": "Rwy\u2019n galw ar Lywodraeth y DU, unwaith eto, i adfer yr \u00a31.1 biliwn yng nghyllideb Cymru a pharchu datganoli. Rhaid i Weinidogion y DU weithio gyda Llywodraeth Cymru i weithredu rhaglen gyllido newydd sy\u2019n gweithio o blaid Cymru, nid yn ei herbyn."}, {"text_idx": "#000028", "text": "Taith gerdded arfordirol yn codi dros \u00a32,500 ar gyfer gwasanaethau eiddilwch yn Llwynhelyg"}, {"text_idx": "#000029", "text": "Mae ti\u0302m o staff ymroddedig o Llwynhelyg a\u2019u ffrindiau a\u2019u teulu wedi codi dros \u00a32,500 ar gyfer gwasanaethau eiddilwch yn..."}, {"text_idx": "#000031", "text": "Cododd y cyflwynydd radio a ffermwr Ifan Evans, a drefnodd daith feiciau cwad yng nghefn gwlad, swm aruthrol o \u00a33,000..."}]